armvectores/hy_wikipedia_2023 huggingface dataset:
Աննա-Մարիա Ռենգեր

Աննա-Մարիա Ռենգեր (գերմ.՝ Annemarie Renger; հոկտեմբերի 7, 1919(1919-10-07)[…], Լայպցիգ, Սաքսոնիա, Պրուսիայի ազատ պետություն, Վայմարյան Հանրապետություն - մարտի 3, 2008(2008-03-03)[…], Remagen, Ahrweiler, Ռայնլանդ Պֆալց, Գերմանիա), գերմանացի քաղաքական գործիչ, ԳԴՀ-ի բունդեսթագի նախկին նախագահ (1972-1976)


== Կենսագրություն ==
Իր աշխատանքային գործունեությունը սկսել է որպես առևտրային գործակալի օգնական, մինչև 1945 թվականը աշխատել է Բեռլինի հրատարակչությունում որպես առևտրային ներկայացուցիչ։
1946 թվականից դարձել է Հանովերում Գերմանիայի սոցիալ-դեմոկրատական կուսակցության վարչության գրասենյակի ղեկավար, իսկ հետո՝ Բոնում։
Եղել է հետպատերազմյան Գերմանիայի սոցիալ-դեմոկրատական կուսակցության առաջնորդ Կուրտ Շումախերի անձնական քարտուղարը։ Հայտնի լուսանկարը, որտեղ Աննա Մարիա Ռենգերն օգնում է ծանր հիվանդին՝ ոտքի և ձեռքի անդամահատման պատճառով, ֆաշիստական բանտարկություններում կտտանքների հետևանքով, Շումախերի համար պաշտամունք է դարձել հետպատերազմյան Գերմանիայի քաղաքական պատմության համար։
1953 թվականից մինչև 1990 թվականը եղել է բունդեսթագի պատգամավոր, 1969 թվականից մինչև 1972 թվականը՝ բունդեսթագում Գերմանիայի սոցիալ-դեմոկրատական կուսակցության խմբակցության ղեկավար։
1972 թվականից մինչև 1976 թվականը եղել է բունդեսթագի նախագահ, 1976 թվականից մինչև 1990 թվականը՝ բունդեսթագում նախագահի տեղակալ։
1973 թվականից եղել է Գերմանիայի սոցիալ-դեմոկրատական կուսակցության կառավարման անդամ, 1979 թվականից մինչև 1983 թվականը՝ Գերմանիայի սոցիալ-դեմոկրատական կուսակցության վերահսկիչ հանձնաժողովի անդամ։
1979 թվականին եղել է Ազատ դեմոկրատական կուսակցության նախագահի պաշտոնի թեկնածու, սակայն պարտվել է Կառլ Կարստենին, քանի որ այդ ժամանակ կառավարական կոալիցիայի մեջ մտնող Ազատ դեմոկրատական կուսակցության 66 ներկայացուցիչներ քվեարկությանը ձեռնպահ էին մնացել։
Վարել է հասարակական և բարեգործական ակտիվ գործունեություն։
Ունեցել է արտաքին քաղաքական ոճի չափանիշ։ Նրա խորհուրդներին իր պատգամավորական կարիերայի սկզբում մասնավորապես հետևում էր ապագա կանցլեր Գերհարդ Շրյոդերը։


== Ծանոթագրություններ ==


== Արտաքին հղւոմներ ==
«Mit Geschick, Würde und Resolutheit»։ FAZ.NET։ 3 Марта 2008։ Վերցված է 2010-01-07 
«Eine große Sozialdemokratin»։ Welt Online։ 4 марта 2008։ Վերցված է 2010-01-07
Կազանցևո (գյուղ, Թայմիրսկի շրջան)

Անվան այլ կիրառումների համար տե՛ս՝ ԿազանցևոԿազանցևո (ռուս.՝ Казанцево), գյուղ Ռուսաստանի, Կրասնոյարսկի երկրամասի Թայմիրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպիտակաջրի սելավ

Սպիտակաջրի սելավ, սելավ Հայաստանի Տավուշի մարզում, Աղստևի ձախ վտակը։ Սկիզբ է առնում Իջևանի լեռնաշղթայի հարավարևելյան լանջերից։ Երկարությունը 10 կմ է, ջրհավաք ավազանը՝ 18.5 կմ²։ Ավազանում հեշտ հողմահարվող կրաքարեր, դոլոմիտներ, մերգելներ, ավազաքարեր, տուֆափշրաքարեր են, որոնք էլ պայմանավորում են սելավային կոշտ հոսքի բարձր պարունակությունը։ Սելավները առաջանում են տեղատարափ անձրևներից և կրկնվում 2-3 տարին մեկ։ Առավել ուժեղ սելավներ եղել են 1937, 1959, 1960, 1962, 1964, 1965 թվականներին։ Ավերիչ էր 1960 թվականի սելավը, որը քանդել է կամուրջը, Երևան-Թբիլիսի ավտոմայրուղու 120 մ հատվածը ծածկել 2 մ հաստությամբ բերվածքով։ Հակասելավային կառույցներից են խոշոր կամրջային անցումը և որոշ հատվածների ափապաշտպան հենապատերը։
(5474) Ջինգասեն

(5474) Ջինգասեն (անգլ.՝ Gingasen), աստերոիդ աստերոիդների հիմնական գոտում։ Հայտնաբերվել է 1988 թվականի դեկտեմբերի 3-ին Տեցույա Ֆուջիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,383747 ա. մ., առավելագույնը մոտենում է 2,224 ա. մ. հեռավորության վրա և հեռանում 2,5435 ա. մ.։ Արեգակի շուրջ մեկ ամբողջական պտույտ է կատարում 1344,28 երկրային օրվա ընթացքում, իր ուղեծրով շարժվելով միջինում 0,267802 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5474) Ջինգասեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոսանսկո Գրախովո (այլ կիրառումներ)

Բոսանսկո Գրախովո կարող է վերաբերվել.

Բոսանսկո Գրախովո, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Բոսանսկո Գրախովո, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Kanal 7

Kanal 7, թուրքական մասնավոր ազգային հեռուստաընկերություն։ Հիմնվել է 1994 թվականի հունիսի 27-ին, օատկանում է «Hayat Görsel Yayıncılık A.Ş.» ընկերությանը։ Հեռուստաալիքի ազդանշանները անալոգային ցանցերով հասանելի են Թուրքիայի ողջ տարածքով, նաև տարածվում է կաբելային և թվային ցանցերով։ 2004 թվականից հեռարձակվում է հեռուստաալիքի արբանյակային «Kanal 7 Avrupa» տարբերակը, որը «Թյուրքսաթ» արբանյակից հասանելի է Եվրոպական երկրներում։ Հեռուստաընկերության տնօրենների խորհրդի նախագահն է Զեքերիա Քարամանը։


== Արտաքին հղումներ ==
Պաշտոնական կայք (թուրքերեն)


== Ծանոթագրություններ ==
Կոզարովկա (գյուղ, Բառի շրջան)

Կոզարովկա (ուկրաիներեն՝ Козарівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Կոզարովկա գյուղում բնակվում էր 366 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջանսուղ Չարկվիանի

Ջանսուղ Չարկվիանի (վրաց.՝ ჯანსუღ ჩარკვიანი, սեպտեմբերի 30, 1931(1931-09-30), Սուրմուշի, Վրացական ԽՍՀ, ԽՍՀՄ - նոյեմբերի 6, 2017(2017-11-06), Թբիլիսի, Վրաստան), վրացի բանաստեղծ։


== Կենսագրություն ==
Ջանսուղ Չարկվիանին ծնվել է Ցագերի շրջանի Սուրմուշ գյուղում, գյուղատնտեսի ընտանիքում։ 1953 թվականին ավարտել է Թբիլիսիի պետական համալսարանը։ Առաջին բանաստեղծությունը տպագրվել է 1947 թվականին, առաջին գիրքը՝ 1951 թվականին։ Ունի բանաստեղծությունների բազմաթիվ ժողովածուներ, որոնցից երեքը՝ մանկական։ Մի շարք բանաստեղծություններ թարգմանվել են ԽՍՀՄ ժողովուրդների և այլ լեզուներով։


== Մրցանակներ ==
Քնարական պոեմի համար ստացել է Վրաստանի կոմերիտմիության դափնեկրի կոչում
Շոթա Ռուսթավելու անվան պետական ​​մրցանակ
Շալվա Դադիանիի անվան գրական մրցանակ
Պատվո շքանշան
Թբիլիսիի պատվավոր քաղաքացի


== Ջանսուղ Չարկվիանին հայերեն ==
Մի պայմանով; Վերադարձ։ Վրացական պոեզիա, Ե., «Արմավ», 2017, էջ 17-18։ Թարգմ.՝ Գագիկ Դավթյան։


== Ծանոթագրություններ ==
Ֆոձա

Ֆոձա (իտալ. Foza), կոմունա Իտալիայի Վենետո մարզում՝ Վիչենցա գավառում։
Բնակչությունը կազմում է 731 մարդ (2008 թվական), բնակչության խտությունը 21 մարդ/կմ²։ Զբաղեցնում է 35 կմ² տարածք։ Փոստային ինդեքս - 36010։ Հեռախոսային կոդ - 0424։


== Ժողովրդագրություն ==
Բնակչության աճը։


== Արտաքին հղումներ ==
Վիճակագրության համաշխարհային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վիկտոր Վասկես

Վիկտոր Վասկես Սոլսոնա (իսպ.՝ Víctor Vázquez Solsona, հունվարի 20, 1987(1987-01-20), Բարսելոնա, Իսպանիա), իսպանացի ֆուտբոլիստ, «Տորոնտո» ֆուտբոլային ակումբի կիսապաշտպան։


== Ֆուտբոլային կարիերա ==
Վասկեսը ծնվել է Կատալոնիայի Բարսելոնա քաղաքում։ 11 տարեկանում եղել է Բարսելոնայի ակումբի երիտասարդական կազմի անդամ։ Խաղացել է ակումբի տարբեր տարիքային թիմերում։ Նրա դեբյուտը եղավ հիմնական կազմում 2008 թվականի ապրիլի 12-ին Լա Լիգայում, «Ռեկրեատիվո»-ի դեմ խաղում, որտեղ նա փոխարինել է Սանտիագո Էսկերրոյին։ 2010 թվականի դեկտեմբերի 7-ին ՈՒԵՖԱ Չեմպիոնների Լիգայում ռուսական «Ռուբինի» դեմ խաղում Վիկտորը խփեց իր առաջին գոլը Բարսելոնայի կազմում։ Կատալոնական ակումբի կազմում Վիկտորը դարձավ չեմպիոն և ֆուտբոլի Իսպանիայի գավաթակիր, ինչպես նաև Չեմպիոնների լիգայի կրկնակի հաղթող, չնայած նրա ներդրումը ընդհանուր հաջողության մեջ աննշան էր։
2011 թվականի ամռանը ավելի շատ փորձ ձեռք բերելու նպատակով՝ Վիկտորը հեռացավ Իսպանիայից և գնաց բելգիական «Բրյուգգե»։ Նա պայմանագիր ստորագրեց 3 տարի ժամկետով։ Հուլիսի 31-ին «Վեստերլոյի» դեմ խաղում նա առաջին անգամ հանդես եկավ Ժյուպիլեյի լիգայում։ Հենց այդ խաղում Վասկեսը խփեց իր առաջին գոլը նոր թիմում։ 2013 թվականից մինչև 2016 թվականը Վիկտորը երկարաձգեց իր պայմանագիրը «Բրյուգգեյի» հետ։ 2015 թվականին նա օգնեց թիմին նվաճել Բելգիայի գավաթը և մրցաշրջանի ավարտին ճանաչվեց որպես առաջնության լավագույն ֆուտբոլիստ։
2016 թվականի սկզբին Վասկեսը տեղափոխվեց մեքսիկական «Կրուս Ասուլ»։ Տեղափոխման գումարը կազմում էր 1,5 միլիոն եվրո։ Մեքսիկայի առաջնությունում «Լեոնի» դեմ խաղում նա հանդես եկավ առաջին անգամ։ 2016 թվականի մարտի 6-ին «Ունիվերսիդադ Նասյոնալ ակումբի» դեմ մրցամարտում Վասկեսը խփեց իր առաջին գոլը «Կրուս Ասուլի» կազմում։
2017 թվականի սկզբին Վասկեսը պայմանագիր կնքեց Կանադայի «Տորոնտո» Ֆուտբոլային ակումբի հետ։


=== Ակումբային վիճակագրություն ===
2013 թվականի հունիսի 3-ի դրությամբ


== Ձեռքբերումներ ==


=== Թիմային ===
 «Բարսելոնա»

Լա Լիգայի ոսկե մեդալակիր - 2008/2009
Իսպանիայի գավաթի մրցանակակիր - 2008/2009
Չեմպիոնների գավաթի մրցանակակիր - 2008/2009
Չեմպիոնների գավաթի մրցանակակիր - 2010/2011 «Բրյուգգե»

Ֆուտբոլի Բելգիայի գավաթի մրցանակակիր - 2014/2015


=== Անհատական ===
Բելգիայի ֆուտբոլի առաջնությունում՝ լավագույն ֆուտբոլիստ - 2014/2015


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Club Brugge official profile Archived 2012-09-11 at the Wayback Machine.
BDFutbol profile
Futbolme profile
Պրոֆիլը transfermarkt.com կայքում(անգլ.)
Աբդալլահ Լյարուի

Աբդալլահ Լյարուի (արաբ․՝ عبدالله العروي‎‎; նոյեմբերի 7, 1933(1933-11-07), Ազեմմուր, El Jadida Province, Region Doukkala Abda), մարոկկոացի պատմաբան, գրող և փիլիսոփա, գրում է արաբերեն և ֆրանսերեն։ Համարվում է ներկայիս Մարոկկոյի առաջատար մտավորականներից մեկը։


== Կենսագրություն ==
Աբդալլահ Լյարուին ծնվել է 1933 թվականի նոյեմբերի 7-ին Ազեմմուր քաղաքում։ Նրա մայրը մահացել է, երբ նա ընդամենը երկու տարեկան էր։ Աբդալլահը սովորել է մեկտեբում, նախքան յոթ տարեկան հասակում պետական տարրական դպրոց ընդունվելը, որտեղ նա սովորել է 1941-1945 թվականներին։ 1945 թվականին Լյարուին դրամաշնորհ է ստացել Մարաքեշի Սիդի-Մոհամմեդ քոլեջում սովորելու համար, որտեղ անցկացրել է հաջորդ հինգ տարին։ Այնուհետև նա ուսանել է Կասաբլանկայի Լյաուտի վարժարանում 1949 թվականից մինչև 1951 թվականը և Ռաբատի Գուրանի վարժարանում 1951-1953 թվականներին։ 1953 թվականին Լյարուին բակալավրի աստիճան է ստացել, որից հետո ուսումնասիրել է պատմություն և տնտեսություն Փարիզի քաղաքական հետազոտությունների ինստիտուտում, որտեղ նրա դասախոսների թվում էին Շառլ Մորազեն և Ռայմոն Արոնը։ 1958 թվականին նա ստացել է Diplôme d ' études supérieures դիպլոմ։ 1963 թվականին հունիսին ստանալով իսլամագիտության մագիստրոսի աստիճան՝ նա նշանակվել է Ռաբատի Մոհամմեդ V համալսարանում պատմության պրոֆեսորի օգնական։ 1976 թվականին Լյարուին պաշտպանել է դոկտորական ատենախոսություն՝ «Մարոկկոյի ազգայնականության սոցիալ-մշակութային ակունքները» (ֆր.՝ Les Origines sociales et culturelles du nationalisme marocain, 1830-1912), որը հրապարակվել է 1977 թվականին։ Լյարուին դասավանդել է Մոհամեդ V-ի համալսարանում մինչև 2000 թվականը։ Նա նաև գրել է հինգ վեպ։


== Մրցանակներ ==
2000 թվականին Աբդալլահ Լյարուին արժանացել է կատալոնական միջազգային մրցանակի (կատ.՝ Premi Internacional Catalunya)։ 2017 թվականին նա ստացել է շեյխ Զաիդի գրքի մրցանակը՝ որպես «Տարվա մշակութային անձ» գլխավոր կատեգորիայում՝ ստանալով 1 միլիոն դիրհամ։


== Մատենագիտություն ==
L'Idéologie arabe contemporaine: essai critique.։ Paris: Maspero։ 1967 
L'Algérie et le Sahara marocain։ Casablanca: Serar։ 1976 
Laroui Abdallah (1974)։ La crise des intellectuels arabes: Traditionalisme ou historicisme?։ Paris: Maspéro 
The Crisis of the Arab Intellectual: Traditionalism Or Historicism? (անգլերեն)։ University of California Press։ 1976։ ISBN 978-0-520-02971-2  
Les origines sociales et culturelles du nationalisme marocain: 1830-1912 [The social and cultural origins of Moroccan nationalism, 1830–1912]։ Paris: Maspéro։ 1977 
L'Histoire du Maghreb: un essai de synthèse։ Paris: Maspero։ 1970 
The History of the Maghrib: An Interpretive Essay (անգլերեն)։ Princeton, NJ: Princeton University Press։ 1977։ ISBN 978-1-4008-6998-5 
Islam et modernité [Islam and modernity]։ Paris: La Découverte։ 1987։ ISBN 978-2-7071-1662-8 
Islam et histoire։ Paris: Albin Michel։ 1999։ ISBN 978-2-226-19903-4 
Le Maroc et Hassan II: Un témoignage։ Quebec: Les Presses Inter Universitaires։ 2005։ ISBN 978-2-89441-084-4 


== Ծանոթագրություններ ==
Աստերոիդների ցանկ (313601-313700)

Աստերոիդների ցանկ (313501-313600)  • Աստերոիդների ցանկ  • Աստերոիդների ցանկ (313701-313800)
 Աստերոիդների ցանկ (313501-313600)  • Աստերոիդների ցանկ  • Աստերոիդների ցանկ (313701-313800)
Սաթենիկ Ղազարյան

Սաթենիկ Ղազարյան (հունիսի 28, 1956(1956-06-28), Երևան, Հայկական ԽՍՀ, ԽՍՀՄ), հայ բանաստեղծ, մանկագիր, Հայաստանի գրողների միության անդամ (2012 թ)։


== Կենսագրություն ==
Սաթենիկ Ղազարյանը ծնվել է 1956 թվականի հունիսի 28-ին, Երևան քաղաքում։ Կրթություն է ստացել Երևանի պոլիտեխնիկական ինստիտուտում, եղել է Հայհամերգի մենակատար ասմունքող, աշխատել է «Նորք» երիտասարդական, «Սփյուռք» թատրոններում և «Ծիծեռնակ» ամսագրում։ Յոթ գրքի հեղինակ է։
Հայաստանի նկարիչների միության պատվավոր անդամ է։


== Աշխատություններ ==
«Խելացի թագավորը», Եր., 2013։
«Ո՞վ է ամպը», Եր., 2008։
«Ախ, այդ սարդը», Եր., 2008։
«Ծիրանի աստղաբույլ», Եր., 2004։
«Լուսաբացի տաղեր», Եր., 2003։


== Ծանոթագրություններ ==


== Արտաքին հղումներ ==
Մանկագիրը մանկանում է մանուկների կողքին
Պետրովկա (Ազովի շրջան)

Անվան այլ կիրառումների համար տե՛ս՝ Պետրովկա (այլ կիրառումներ)Պետրովկա (ռուս.՝ Петровка ), գյուղակ Ռուսաստանի Ռոստովի մարզի Ազովի շրջանում։ Մտնում է Նովոալեքասնդրովսկովո գյուղական համայնքի կազմի մեջ։ Ազով քաղաքից գտնվում է 15 կմ հեռավորության վրա։
Ռուջերո Սետիմո

Ռուջերո Սետիմո (իտալերեն՝ Ruggero Settimo, մայիսի 19, 1778(1778-05-19), Պալերմո, Իտալիա - մայիսի 2, 1863(1863-05-02), Վալետա, Մեծ Բրիտանիայի թագավորություն), իտալացի դիվանագետ, քաղաքական գործիչ և հայրենասեր ակտիվիստ Սիցիլիայից։ Եղել է Սիցիլիայի նավատորմի ծովակալ։ Բրիտանական նավատորմի հետ միասին Միջերկրական ծովում կռվել է Ֆրանսիայի դեմ՝ Նապոլեոնի կառավարության տարիներին։ Ռուջերո Սետիմոն ետ գրավեց ֆրանսիացիներից Մալթա կղզին և կազմակերպեց Նեապոլի մոտակա Գետա քաղաքի պաշտպանությունը։ 1811 թվականին Սետիմոն ստիպված էր առողջական խնդիրների պատճառով թոշակի անցնել։ 1812 թվականին  նա արքայազն Կաստելնովոյի սիցիլիական կառավարության անդամ էր հանդիսանում, որպես առևտրային նավատորմի նախարար։ 1820-1821 թվականներին նա անդամակցել է հեղափոխական խունտային, իսկ 1848 թվականին, որպես սիցիլիական Սենատի նախագահ Սետիմոն նշանակվում է  Սիցիլիայի թագավորության կառավարության ղեկավար և շարունակում պաշտոնավարել մինչև 1849 թվականը։
Նրա տոհմական ազգանունը՝ Սետիմո, որն իտալերեն նշանակում է «յոթերորդ», ծագել է Պիզայից (Տոսկանա)։ Ընտանիքն ամուսնությամբ ժառանգել է Կալվելո տոհմի ազգանունը (մոտավորապես 1468 թվականին) և տիրացել Սիցիլիայի ամենամեծ կալվածքներից մեկին։ Հոր՝ Տրայան Սետիմ Ավերտայի հետ մեկտեղ ստացել է Ֆիտալիայի կառավարչի ավատը։ Այդ ավատը ստեղծվել էր 1130 թվականին, Սիցիլիայի թագավոր Ռոջեր II-ի կողմից։ Թագավորը դա շնորհել էր այն կնոջ ամուսնուն, որը դայակություն էր արել իրեն և իր եղբորը՝ Սիմոնին։


== Կյանք ==
Ռուջերո Սետիմոն ծնվել է Պալերմոյում։ Նա Սիցիլիայի 1848 թվականի անկախության հեղափոխության գլխավոր դերակատարներից էր, որից հետո հաջողությամբ կառավարում էր անկախ Սիցիլիան, որը 16 ամիս փոխարինեց Բուրբոնների երկու Սիցիլիաներին։ Հենց որ ապստամբությունը ճնշվեց երկու Սիցիլիաների թագավոր Ֆերդինանդ II-ի բանակի կողմից, նա փախավ Մալթա, որտեղ, աքսորյալի կարգավիճակով ապրեց հետագա 12 տարիներին։ 1860 և 1861 թվականների Իտալիայի միավորման շարժման հաջողությունից հետո Ռուջերո Սետիմոն դարձավ Իտալիայի թագավորության նոր ստեղծված  խորհրդարանի Սենատի նախագահ և պաշտոնավարեց մինչև իր մահը։


== Տես նաև ==
Ռիսորջիմենտո
Ջուզեպպե Մացցինի


== Գրականություն ==
Սանտի Կորենտի (2002) «Սիցիլիայի համառոտ պատմություն», Մոնրեալ, (ֆրանսերեն)
Ջուզեպե Չիանո (2004) «Սիցիլիա, Սիցիլիա, Սիցիլիա» Edizione Anteprima, Պալերմո (իտալերեն)


== Ծանոթագրություններ ==
Մարիա Ֆեդորիչևա

Մարիա Ալեքսանդրովնա Ֆեդորիչևա (ռուս.՝ Мария Александровна Федоричева, փետրվարի 2, 1895(1895-02-02), Ժիզդրա, Կալուժսկայա գուբերնիա, Ռուսական կայսրություն - հոկտեմբերի 19, 1971(1971-10-19), Լենինգրադ, ՌԽՖՍՀ, ԽՍՀՄ), խորհրդային նկարչուհի, գեղանկարիչ, գրաֆիկ, Լենինգրադի նկարիչների միության անդամ։


== Կենսագրություն ==
Մարիա Ֆեդորիչևան ծնվել է 1895 թվականի փետրվարի 2-ին Կալուգայի նահանգի Ժիզդրա քաղաքում, ջրաղացպանի ընտանիքում" 1925 թվականին ավարտել է Լենինգրադի ՎԽՈՒՏԵԻՆ-ը։ 1925 թվականից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Ստեղծել է բնանկարներ, նատյուրմորտներ։ 1926-1932 թվականներին եղել է «Круг художников» ընկերության անդամ։ Եղել է Վյաչեսլավ Պակուլինի (նկարիչների միության հիմնադիրներից մեկը և ընկերության նախագահը)  կինը։ 1932 թվականից եղել է Լենինգրադի խորհրդային նկարիչների միության անդամ։ Հայրենական մեծ պատերազմի բոլոր տարիներին ամուսնու հետ գտնվել է պաշարված Լենինգրադում։ Նկարչուհու հայտնի աշխատանքների թվում են՝ «Օդային տագնապ» (1942, Ռուսական պետական թանգարան), «Դզօտի կառուցում» (1944), «Նատյուրմորտ» (1957) և այլն։
Մարիա Ֆեդորիչևան մահացել է 1971 թվականի հոկտեմբերի 19-ին Լենինգրադում, կյանքի յոթանասունյոթերորդ տարում։ Նրա ստեղծագործությունները գտնվում են Ռուսական թանգարանում,  այլ թանգարաններում և մասնավոր հավաքածուներում Ռուսաստանում և արտերկրում։


== Ծանոթագրություններ ==


== Աղբյուրներ ==
Центральный Государственный Архив литературы и искусства. СПб. Ф.78. Оп.3. Д.65.
3-я Выставка картин и скульптуры общества «Круг художников». Каталог. Л., 1929.
1917 — 1957. Выставка произведений ленинградских художников. Каталог. — Л: Ленинградский художник, 1958. — с.33.
Matthew Cullerne Bown. A Dictionary of Twentieth Century Russian And Soviet Painters. 1900 — 1980s. — London: Izomar Limited, 1998.
Иванов С. В. Неизвестный соцреализм. Ленинградская школа. — Санкт-Петербург: НП-Принт, 2007. — с.380, 381, 386, 387, 390. ISBN 5-901724-21-6, ISBN 978-5-901724-21-7.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. — Санкт Петербург: «Первоцвет», 2007. — с.22.
Պանդորայի արկղ

Անվան այլ կիրառումների համար տե՛ս՝ Պանդորա (այլ կիրառումներ)
Պանդորայի արկղ, Պանդորայի տուփ, հին հունական դիցաբանության մեջ Պանդորայի մասին առասպելի հետ կապված առարկա, որը հին հույն բանաստեղծ Հեսիոդոսը հավերժացրել է իր «Աշխատանք և օրեր» պոեմում։ Առասպելի նախնական տարբերակում տարան հիշատակվել է հունարեն πίθος «պիթոս» բառով, որը նշանակում է մեծ կավե աման, կարասի պես մի բան, որը թաղում էին հողում և դրա մեջ պահ էին տալիս ցորեն, գինի, յուղ, սակայն բառը հետագայում սխալ է թարգմանվել և սկսել կոչվել արկղ։
Ժամանակակից շրջանում այն թևավոր խոսքի արժեք է ստացել, նշանակում է «մեծ ու անսպասելի տհաճությունների ցանկացած աղբյուր», «փորձանքների, դժբախտությունների աղբյուր», «արտաքին փայլի և գեղեցկության տակ թաքցնել բազմաթիվ անախորժություններ» կամ «նվեր, որը թվում է արժեքավոր, սակայն իրականում անիծված է»։ Կա նաև «Պանդորայի արկղը բացել» արտահայտությունը, որը նշանակում է «փորձանքների, դժբախտությունների սկիզբ տալ, պատճառ դառնալ»։ Ճակատագրական տարայի ավելի ուշ նկարագրությունները տարատեսակ են, ընդ որում առասպելի որոշ գրական և գեղարվեստական մշակումներում կենտրոնանում են ավելի շատ իդիոմատիկ արկղի, քան թե հենց Պանդորայի վրա։


== Ծանոթագրություններ ==
Ֆիլզեկ

Ֆիլզեկ (գերմ.՝ Schnaittenbach), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 6501 մարդ (ըստ 2010 թվականի դեկտեմբերի 31-ի)։ Տարածքը 64,71 կմ² է։ Պաշտոնական կոդ՝ 09 3 71 156։
Քաղաքը ստորաբաժանվում է 35 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Պետրովսկի գյուղական խորհուրդ (Շևչենկովսկի շրջան)

Անվան այլ կիրառումների համար տե՛ս՝ Պետրովսկի գյուղական խորհուրդ (այլ կիրառումներ)Պետրովսկի գյուղական խորհուրդ  (ուկրաիներեն՝ Петрівська сільська рада), Ուկրաինայի Խարկովի մարզի Շևչենկովսկի շրջանում։
2001 թվականի տվյալներով Պետրովսկի գյուղական խորհրդում բնակվում էր 783 մարդ։ Բնակավայրը զբաղեցնում է 37.24 կմ² տարածք։ Բնակչության խտությունը կազմում էր 21.03 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վոլվերա

Վոլվերա (իտալերեն՝ Volvera), կոմունա Իտալիայի Պիեմոնտ մարզի Թուրին գավառում։
Բնակչությունը՝ 8.500 մարդ (2008 թվականի տվյալներով)։ Բնակչության խտությունը՝ 406 մարդ/կմ²։ Տարածքը՝ 21 կմ²։ Փոստային ինդեքս՝ 10040։ 
Հեռախոսային կոդ՝ 011։


== Կոմունայի վարչակազմ ==
Գլխավոր կայք։ //www.comune.volvera.to.it/


== Արտաքին հղումներ ==
Բնակավայրի գլխավոր կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Թրեպ երաժշտություն

Թրեպ (անգլ.՝ Trap), երաժշտական ժանր, որը ձևավորվել է 1990-ականներին սկզբին Ամերիկայի Միացյալ Նահանգների հարավում։ Այն ավելի մեծ ժողովրդականություն է ձեռք բերել 2010-ականների սկզբին և համարվում է էլեկտրոնային երաժշտության ամենատարածված ենթաժանրերից մեկը։ Այս ժանրի երգերը սովորաբար ունենում են ագրեսիվ բառեր և հնչողություն։


== Ծանոթագրություններ ==
Վալդմյունխեն

Վալդմյունխեն (գերմ.՝ Waldmünchen), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 6976 մարդ, տարածքը՝ 101,16 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 171։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Վարազդատ Սեյրանյան

Սեյրանյան Վարազդատ Մուշեղի (մարտի 30, 1963(1963-03-30), Երևան, Հայկական ԽՍՀ, ԽՍՀՄ), ակնաբան-միկրովիրաբույժ։ Բժշկական ծառայության ավագ լեյտենանտ (1989)։


== Ընդհանուր գործունեություն ==
Ավարտել է Երևանի պետական բժշկական ինստիտուտը (1986)։ Վերապատրաստվել Չեխիայում (1994), Դանիայում (1998), ԱՄՆ-ում (2002), մասնակցել ամերիկյան ակնաբույժների համաժողովին (2002)։ 1986-1990 թթ.-ին աշխատել է Հանրապետական ակնաբուժական կենտրոնում, Երևանի Շահումյանի շրջանի շտապ բուժօգնությունում, ՀՀ Բաղրամյանի, Արագածի շրջաններում, 1990 թ.-ից՝ Ս. Մալայանի անվան ակնաբուժական կենտրոնում։


=== Ռազմաբժշկական գործունեություն ===
1992-1997 թվականներին ծառայել է ՀՀ ԶՈՒ-ում, եղել Սիսիանի կայազորային հրապիտալի ակնաբուժական բաժանմունքի և ընդունարանի պետ։


=== Գործունեությունը Հայաստանում և Արցախում ===
1991 թվականի սեպտեմբերին կամավոր մեկնել է Արցախի Շահումյանի շրջան, 1994 թ.-ի եռամսյա հավաքին և այնուհետև՝ Ստեփանակերտ, մասնակցել է հիվանդ, վիրավոր ազատամարտիկների ու խաղաղ բնակիչների բուժօգնության աշխատանքներին, վիրահատել հարյուրավոր ազատամարտիկների։ 1997 թ.-ից Ստեփանակերտում, Հայաստանի Արագածոտնի, Սյունիքի և Շիարկի մարզերում առաջինն է կատարել աչքի վիրահատություն՝ ներակնային ոսպնյակների տեղադրումով։


== Աշխատություններ ==
Աշխատությունները վերաբերում են Արցախի, Հայաստանի Սիսիանի և Մեղրիի ենթաշրջաններում տարածված աչքի հիվանդությունների ուսումնասիրության և բուժման խնդիրներին։
Լոգ Անիկինո

Լոգ Անիկինո (ռուս.՝ Лог Аникино), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սուխայա Չեմրովկա գետի աջ ափով՝ 43 կմ հեռավորության վրա։ Գետի երկարությունը 8 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100020292
Հիդրոլոգիական ուսումնասիրությունների կոդը - 115102029
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ստարիե Կանդրի

Ստարիե Կանդրի (ռուս.՝ Старые Кандры, բաշկիրերեն՝ Иҫке Ҡандра), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 330 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոպերեկոպսկի քաղաքային խորհուրդ

Կրասնոպերեկոպսկի քաղաքային խորհուրդ (ուկրաիներեն՝ Красноперекопська міськрада, Ղրիմի թաթարերեն՝ Krasnoperekopsk şeer şurası), քաղաքային խորհուրդ Ուկրաինայի Ղրիմի Ինքնավար Հանրապետությունում։ Շրջանի կազմի մեջ է մտնում միայն Կրասնոպերեկոպսկ քաղաքը։ Այս դեպքում «Կրասնոպերեկոպսկ» և «Կրասնոպերեկոպսկի քաղաքային խորհուրդ» նշանակում են միևնույնը։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մարտիկ Գասպարյան

Անվան այլ կիրառումների համար տե՛ս՝ Մարտիկ Գասպարյան (այլ կիրառումներ)Մարտիկ Աշոտի Գասպարյան (հոկտեմբերի 24, 1948(1948-10-24), Ստեփանակերտ, Ադրբեջանական ԽՍՀ, ԽՍՀՄ), ազատամարտիկ-հրամանատար։ 1979 թվականին ավարտել է Աշխաբադի մեքենաշինական տեխնիկումը։ 
1988 թվականի օգոստոսին վերադարձել է Արցախ, մասնակցել հանրահավաքներին և Հադրութի շրջանի Հայկավան գյուղի ինքնապաշտպանությանը։ 1991-1993 թվականներին ԻՊՈՒ 6-րդ, ապա 8-րդ վաշտի՝ 53-րդ առանձին մոտոհրաձգային գումարտակի (հրամանատար) կազմում մասնակցել է Շուշիի, Ասկերանի,Մարտունիի  շրջանների ազատագրական մարտերին։ 1993-1994 թվականներին եղել է Արցախի Հանրապետության ռազմական ոստիկանության բաժնի պետ։ 1994 թվականին հունիսին զորացրվել է։
Լյուջա (գյուղ, Տրոստյանեցի շրջան)

Լյուջա (ուկրաիներեն՝ Люджа), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Լյուջա գյուղում բնակվում էր 906 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թխկի դաշտային

Թխկի դաշտային (լատ.՝ Acer campestre), մինչև 16-18 մ բարձրությամբ և մինչև 40-50 սմ բնի տրամագծով ծառ է։ Միջին երկարակյաց է՝ ապրում է մինչև 200 տարի։


== Տարածվածություն ==
Տարածված է Կովկասում, Արևմտյան և Արևելյան Եվրոպայում, Փոքր Ասիայում։ Մեր հանրապետությունում հանդիպում է անտառային գրեթե բոլոր շրջաններում, աճում է մինչև 1600 (1800) մ, իսկ հարավարևելյան տարածաշրջանում հանդիպում է ավելի բարձր՝ մինչև 1800 (2000) մ բարձրություններում։


== Կենսաբանական նկարագիր ==
Ծաղկում է ապրիլ-մայիսին, պտուղները հասունանում են սեպտեմբեր-հոկտեմբերին։ Աճում է ինչպես չափավոր խոնավ, այնպես էլ համեմատաբար չոր պայմաններում։ Գերադասում է սննդանյութերով հարուստ, հզոր հողերում։ Որպես խառնուրդ հանդես է գալիս կաղնու, բոխու, ղաժու, սրաթեփուք գիհու անտառներում, երբեմն կազմակերպում է ոչ մեծ տարածքով մաքուր ծառուտներ։ Բնափայտն արժեքավոր է, ամուր, գեղեցիկ՝ պիտանի զանազան գործիքներ և իրեր պատրաստելու համար։


== Օգտագործում ==
Օգտագործվում է անտառային մշակույթներում և պաշտպանական անտառաշերտում՝ որպես ուղեկցող ծառատեսակ։ Պիտանի է նաև կանաչապատման համար, որպես դիմացկուն և գեղազարդ ծառատեսակ։


== Գրականություն ==
Ժ. Հ. Վարդանյան, Ծառագիտություն, Հայկական գյուղատնտեսական ակադեմիա, Երևան, 2005
Ուլե Հենրիկ Մագգա

Ուլե Հենրիկ Մագգա (նորվ.՝ Ole Henrik Magga, օգոստոսի 12, 1947(1947-08-12), Ávževuopmi, Բարդու, Թրոմս, Նորվեգիա), սաամ լեզվաբան և քաղաքական գործիչ։


== Կենսագրություն և կարիերա ==
Ուլե Հենրիկ Մագգան ծնվել է 1947 թվականի օգոստոսի 12-ին Կյոուտուկեյնոյում՝ Նորվեգիայում։
Ավարտել է Օսլոյի համալսարանը։ Գրել է մագիստրոսական աշխատանք, որը կոչվում է «Lokative læt-setninger i samisk» (բառացի «լինել» սաամ լեզվով)։ 1986 թվականին Ուլե Հենրիկ Մագգան պաշտպանում է դոկտորական ատենախոսություն։
1993 թվականին նա ընտրվում է Նորվեգիայի գիտությունների ակադեմիայի անդամ։
1997 թվականին դառնում է Օսլոյի համալսարանի ուգրոֆիննական կաֆեդրայի պրոֆեսոր։ Հետո թողնում է այդ գործը և զբաղվում է սսամական լեզվաբանությամբ Կյոուտուկեյնոյում։
Բնիկ ժողովուրդների համաշխարհային համագումարի ժամանակ եղել է պատվիրակ (WCIP) Կանադայում 1975 թվականին։ 1980 թվականից մինչև 1985 թվականը ղեկավարել է Նորվեգիայի սաամական ասոցիացիան, իսկ 1989 թվականից մինչև 1997 թվականը եղել է Նորվեգիայի Սաամի պառլամենտի առաջին ներկայացուցիչ։
1992 թվականից 1995 թվականը անդամակցել է Համաշխարհային մշակույթի տարածման ասոցացիային։ 2002 թվականին դարձել է ՄԱԿ-ի բնիկ ժողովուրդների հարցերի հանձնաժողովի ներկայացուցիչը։
2006 թվականին Ուլե Հենրիկ Մագգան պարգևատրվել է Սուրբ Օլաֆի շքանշանով։


== Մատենագրություն ==


== Ծանոթագրություններ ==


== Արտաքին հղումներ ==
Оле Хенрик Магга, председатель Постоянного форума коренных народов
Publikasjoner av Ole Henrik Magga.(չաշխատող հղում) на BIBSYS
Իլովատկա

Իլովատկա (ռուս.՝ Иловатка), գյուղ Ռուսաստանի, Վոլգոգրադի մարզի Ստարոպոլտավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուլյա-Պուրսկայա

Յուլյա-Պուրսկայա (ռուս.՝ Юля-Пурская), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամիր Ալի Հաջիզադե

Ամիր Ալի Հաջիզադե (պարսկերեն՝ امیرعلی حاجی‌زاده, 1961, Իրան), իրանցի ռազմական գործիչ, Իսլամական հեղափոխության պահապանների կորպուսի ավիատիեզերական ուժերի հրամանատարը 2009 թվականի հոկտեմբերից։
2016-ի մարտի 8-ին «Էհտեդար-է Վելայաթ» պատերազմի ժամանակ, Հաջիզադեն ասել է. «2000 կմ հեռահարության հրթիռներ ունենալու պատճառն այն է, որ կարողանանք անվտանգ հեռավորությունից հարվածել մեր թշնամիներին»։


== Ծանոթագրություններ ==
.iq

.iq, Իրաքի վերին մակարդակի ազգային դոմենն է։


== Արտաքին հղումներ ==
IANA .iq whois տեղեկություն
Վեսյոլոե (գյուղ, Արտյոմովսկի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Վեսյոլոե գյուղում բնակվում էր 102 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6633) 1986 TR4

(6633) 1986 TR4, աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 11-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,653486 ա. մ., առավելագույնը մոտենում է 2,1579 ա. մ. հեռավորության վրա և հեռանում 3,1491 ա. մ.։ Արեգակի շուրջ մեկ ամբողջական պտույտ է կատարում 1578,79 երկրային օրվա ընթացքում, իր ուղեծրով շարժվելով միջինում 0,228023 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6633) 1986 TR4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նացվիլեր

Նացվիլեր (ֆր.՝ Natzwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 611 մարդ, բնակչության խտությունը` 83.81 մարդ/կմ²։ Բնակավայրը զբաղեցնում է 7.29 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 40 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 377 աշխատունակ (15-64 տարեկան) բնակիչ, որոնցից ակտիվ էին 297-ը, իսկ ոչ ակտիվները` 80։ Ակտիվության ցուցանիշը կազմում է 78,8 %։ 297 աշխատունակ մարդկանցից աշխատել է 267 անձ (140 տղամարդ և 127 կին)։ Գործազուրկ են եղել 30 անձ (13 տղամարդ և 17 կին)։ 80 անաշխատունակներից 22-ը եղել են աշակերտներ կամ ուսանողներ, 42-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կունդռուսե

Կունդռուսե (էստ․՝ Kundruse), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հանրային իրավունք

Հանրային իրավունք, հռոմագերմանական իրավական համակարգի իրավունքի տեսությունում պետական մարմինների կառուցվածքն ու գործունեությունը սահմանող, պետության մարմինների և քաղաքացիների միջև ձևավորված հարաբերությունները կարգավորող նորմերի համակցություն։
Իրավունքն առաջին անգամ II—III դդ. հանրայինի և մասնավորի բաժանել են հռոմեական իրավաբանները, որը հետագա պետություններում դրվել է իրավունքի համակարգի կառուցման հիմքում։


== Հանրային իրավունքի ճյուղեր ==


=== Սահմանադրական իրավունք ===


=== Վարչական իրավունք ===


=== Քրեական իրավունք ===


== Տես նաև ==
Հռոմագերմանական իրավական համակարգ
Մասնավոր իրավունք
Անգլասաքսոնյան իրավական համակարգ


== Գրականություն ==
Ղազինյան Գագիկ, Վաղարշյան Արթուր // Հայոց իրավունքի պատմության հիմնահարցերը. Հին շրջանից մինչև մեր օրերը, Մենագրություն։ Երևան, ԵՊՀ հրատ., 2014, 416 էջ
(7460) Ջուլիենիկոլես

(7460) Ջուլիենիկոլես (անգլ.՝ Julienicoles), աստերոիդ աստերոիդների հիմնական գոտում։ Հայտնաբերվել է 1984 թվականի մայիսի 9-ին Ջեյմս Գիբսոնի կողմից Պալոմարում։
Միջին հեռավորությունը Արեգակից կազմում է 2,427357 ա. մ., առավելագույնը մոտենում է 2,1208 ա. մ. հեռավորության վրա և հեռանում 2,7339 ա. մ.։ Արեգակի շուրջ մեկ ամբողջական պտույտ է կատարում 1381,33 երկրային օրվա ընթացքում, իր ուղեծրով շարժվելով միջինում 0,260618 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7460) Ջուլիենիկոլես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (49301-49400)

Աստերոիդների ցանկ (49201-49300)  • Աստերոիդների ցանկ  • Աստերոիդների ցանկ (49401-49500)
 Աստերոիդների ցանկ (49201-49300)  • Աստերոիդների ցանկ  • Աստերոիդների ցանկ (49401-49500)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Էկոլոգիական և ձկնորսության պաշտպանության գոտի

Էկոլոգիական և ձկնորսության պաշտպանության գոտի (խորվ.՝ Zaštićeni ekološko-ribolovni pojas, ZERP), Խորվաթիայի բացառիկ տնտեսական գոտում պաշտպանված ձկնորսական տարածք։
Էկոլոգիական և ձկնորսության պաշտպանության գոտին նախաձեռնվել էր Խորվաթիայի գյուղացիական կուսակցության կողմից, որը հետագայում դարձել է Խորվաթիայի կառավարման կոալիցիայի անդամ։ Այն խորվաթական խորհրդարանին առաջարկվել է Խորվաթիայի Իվիցա Ռաչանի կառավարության կողմից և քվեարկվել 2003 թվականի հոկտեմբերի 3-ին, ուժի մեջ է մտել մեկ տարի անց՝ բացառությամբ Եվրամիության անդամ պետությունների։ Կառավարությունը Միավորված ազգերի կազմակերպության քարտուղարությանը հայտնել էր գոտու` մինչև 2004 թվականը ուժի մեջ մտնելու որոշման մասին։ 2008 թվականի հունվարի 1-ին գոտին ամբողջությամբ ուժի մեջ մտավ, քանի որ այն ուժի մեջ մտավ նաև ԵՄ ժողովուրդների համար։
Այս գոտին ունի 23,870 քառակուսի կիլոմետր տարածք։ Գոտու հստակ սահմանները վերադառնում են այն պայմանագրերին, որոնք այն ժամանակ կնքվեցին. Հարավսլավիայի ԽՖՀ-ի ու Իտալիայի միջև 1968 թվականին և Խորվաթիայի ու 2001 թվականին Հարավսլավիայի ԽՖՀ-ի միջև։ Մինչև Էկոլոգիական և ձկնորսության պաշտպանության գոտի հայտարարվելը, իտալական նավերը գոտուց որսում էին տարեկան 300 միլիոն եվրո արժողությամբ ձուկ` տասը անգամ ավելի այն ​​գումարից, որ խորվաթական նավերն էին որսում։ Գոտու ուժի մեջ մտնելուց հետո Խորվաթիայի կառավարությունը նշում էր նաև Խորվաթիայի Ադրիատիկ թափվող կրկնվող նավթային թափոնների ազդեցության վտանգի մասին, ինչը լրջորեն կանդրադառնա երկրի զբոսաշրջության ոլորտին։
Գոտին Խորվաթիայում լայն աջակցություն ունի։ Բոլոր խոշոր քաղաքական կուսակցությունները սատարում են գոտուն, ներառյալ Սոցիալ-դեմոկրատական ​​կուսակցությունը, Խորվաթական գյուղացիական կուսակցությունը և Ժողովրդավարական կենտրոնը։ Խորվաթական ժողովրդավարական միությունը զգուշավոր կողմնակից էր, զգուշանալով Եվրամիության արձագանքից։
2008 թվականին Իտալական Federcoopesca ձկնորսական կազմակերպության ղեկավար Լուիջի Ջիանինին հայտարարել է, որ իտալական ձկնորսական գործունեության 1/3-ը գալիս է Էկոլոգիական և ձկնորսության պաշտպանության գոտուց։
Եվրամիության հետ բանակցությունների արդյունքում 2011 թվականին որոշվեց, որ Խորվաթիան կարող է բնապահպանական գոտի հայտարարել երրորդ երկրների համար, բայց ոչ նաև Եվրամիության երկրների համար։ Ամբողջ սլովենյան ձկնորսության մոտավորապես 40%-ը առաջանում է գոտուց։
2008 թվականի մարտի 10-ին Խորվաթական ժողովրդավարական միության ղեկավարած կառավարությունը որոշեց չկիրառել Էկոլոգիական և ձկնորսության պաշտպանության գոտին ԵՄ անդամների համար` սկսած 2008 թվականի մարտի 15-ից։


== Իրականացում ==
Մինչ այժմ գոտում ոչ մի նավ չի բռնվել։ Այնուամենայնիվ, 2008 թվականի հունվարի 3-ին Խորվաթիայի նավատորմը կանգնեցրել էր իտալական նավը, որն անցել էր գոտու միջով և իրականում գտնվում էր Խորվաթիայի տարածքային ջրերում։ Ձկնորսական նավին ուղեկցել են Վիս կղզի ռազմածովային նավատորմի ուղեկցությամբ, իսկ երեք ձկնորսները ձերբակալվել են։
2008 թվականի փետրվարի 6-ին թուրքական UND Adriyatik բեռնատար նավը բռնկվել էր հենց գոտուց անմիջապես դուրս։ Ըստ Խորվաթիայի լրատվամիջոցների, դա դիտվել է որպես փորձություն Էկոլոգիական և ձկնորսության պաշտպանության գոտու համար։


== Ծանոթագրություններ ==


== Արտաքին հղումներ ==
Decision on the Extension of the Jurisdiction of the Republic of Croatia in the Adriatic Sea, 3 October 2003
Կոյոտ (դիցաբանություն)

Կոյոտը Միացյալ Նահանգների հյուսիս-արևմուտքում ամենահաճախ հանդիպող առասպելական կերպարներից է։ Ստեղծագործություններում կոյոտի առկայությունը կապված է տվյալ տարածքում նրա տարածվածության և յուրահատուկ լինելու հետ։ Հայտնի է հետևյալ ժողովուրդների դիցաբանության մեջ. նավահո,նե-պերսե, չինուկի, յակամա:Կոյոտը ստեղծագործություններում սովորաբար հանդես է գալիս որպես երկրորդական կերպար։ Այն կարող է օգտագործվել ի հակադրություն գլխավոր հերոսի և, ի տարբերություն նրա, օժտված է լինում մարդկային որակներով, այլ ոչ թե հերոսական հատկություններով։ Սովորաբար խաղում է հնարամիտ խաբեբայի դեր, որը նման է Լոկիին՝ սկանդինավյան դիցաբանության մեջ։ Մի շարք դիցաբանություններում կոյոտը կատարում է նաև այլ դիցաբանական դերեր, օրինակ՝ նավախոյի դիցաբանության մեջ Կոյոտը մնալով  հնարամիտ-խաբեբա, «համատեղությամբ» նաև համարվում է որսորդության, պատերազմի և սիրո աստվածություն:
Մեծամասամբ կոյոտի արարքները դրական բնույթ են կրում։
Կոսմոգոնիական առասպելներում նա երբեմն ստեղծում է աշխարհը և առաջին մարդկանց։
Այն ստեղծագործություններում, որոնք գրվել են այն ժամանակ, երբ Ամերիկայի արևմուտք եկան եվրոպացիները,  կոյոտն օժտվում է նոր գործառույթով։ Նա դառնում է հնդկական ավանդական մշակույթի պաշտպան, երգիծական կերպար, ով պայքարում է եվրոպացիներիի դեմ։ Օրինակ, ժամանակակից պատմություններից մեկում կոյոտը ընկնում  է մարդաբանի թակարդը, ով ցանկանում է ստանալ պատմություններ կոյոտի մասին, բայց նա խաբում է օտարին՝  թողնելով նրան միայն արտաթորանքից աղտոտված գրառումներ։
Կոյոտի մասին պատմությունների կարևորությունն ու ուսանելիություն ընդգծվում է նրանով, որ հնդիկները դրանք օգտագործել են ձմռանը, երբ տնտեսական աշխատանքները կրճատվում էին և ազատ ժամանակը կարելի էր նվիրել հոգևոր տոնակատարություններին։ Գարնանից մինչ վաղ աշուն կոյոտի մասին պատմություններ չէին պատմում։


== Կոյոտը ժամանակակից մշակույթում ==
Կոյոտը Թոմաս Սիդելի «Դվեր Բաններկրիգ»  (անգլ.՝ Gunnerkrigg Court) վեբկոմիքսի հիմնական հերոսներից է։


== Գրականություն ==
 (խմբ. Ramsey, Jarold, ed.), Seattle, «University of Washington Press»։
Ramsey, Jarold., «University of Washington Press» — 332 p, ISBN 9780295977874։
 (խմբ. William Bright, ed.), Berkeley, «University of California Press»։


== Ծանոթագրություններ ==
Խվորոստյանկա (գյուղ, Խվորոստյանսկի շրջան)

Անվան այլ կիրառումների համար տե՛ս՝ ԽվորոստյանկաԽվորոստյանկա (ռուս.՝ Хворостянка), գյուղ Ռուսաստանի, Սամարայի մարզի Խվորոստյանսկի շրջանի կազմում։
Բնակչությունը 2002 թվականին գրանցված տվյալներով կազմում էր 4937 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(21731) Ժուրուոչեն

(21731) Ժուրուոչեն , աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
21731 (21731) Ժուրուոչեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կայպիրինյա

Կայպիրինյա (պորտ.՝ Caipirinha) , հայտնի է բրազիլիական ալկոհոլային կոկտեյլ, որը պատրաստված է ռոմից, լայմից, սառույցից և եղեգնաշաքարից։ Կան նաև այլ տարբերակներ, որ լայմի փոխարեն օգտագործվում են այլ մրգեր։
Ռիո դե Ժանեյրոյում կայպիրինյա վաճառվում են ամենուր։ Նաև հայտնի է այս կոկտեյլը Պորտուգալիայում։


== Բաղադրատոմս ==
50 մլ ռոմ
մեկ լայմ
երկու գդալ բար
շագանակագույն շաքարավազ


== Պատրաստման եղանակ ==
Կտրել և վերցնել երկու կտոր լայմ, տեղադրել այն տախտակի վրա և բաժանել երեք հավասար մասերի։ Պտտեցնել երկարությամբ բաժանել 3 մասերի, ավելացնել շաքարավազ և խառնել մանրակրկիտ, ավելացնել մանրացված սառույցը ապակու եզրին։ Լցնել ռոմ և խառնել։ Խողովակով մատուցել խմիչքը։


== Ծանոթագրություններ ==
Օխտարի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Օխտար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Փետանց

Փետանց, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կոմունալ շինարարություն

Կոմունալ շինարարություն,  շինարարության ճյուղ, որը զբաղվում է քաղաքների, քաղաքատիպ ավանների, գյուղական շրջկենտրոնների և բնակավայրերի բնակիչների համար սպասարկման օբյեկտների կառուցմամբ։ Այդ օբյեկտների թվում են՝ ջրամատակարարման և կոյուղու համակարգերը, քաղաքային էլեկտրատրանսպորտի կառույցները, գազամատակարարման և ջերմամատակարարման ցանցերը, էլեկտրացանցերը և մինչև 35 կվ լարման սարքերը, հյուրանոցները, քաղաքային հիդրոտեխնիկական կառույցները, բնակավայրերի արտաքին բարեկարգման օբյեկտները (ճանապարհներ, կամուրջներ, ուղանցույցներ, հեղեղաթողեր), սանմաքրման, աղբավերամշակման և այլ ձեռնարկություններ։
Մայդուգուրի

Մայդուգուրի (անգլ.՝ Maiduguri), քաղաք Նիգերիայի հյուսիս-արևելքում, Բորնո ֆեդերալ նահանգի վարչական կենտրոնը։


== Պատմություն ==
Քաղաքը հիմնադրվել է 1907 թվականին, որպես Նիգերիայի հյուսիսում գտնվող բրիտանական ուժերի ադմինիստրատիվ առաջնային պահակետ։ Հետագայում դարձել է Բարնու սուլթանի նստավայրը՝ Կուկավա և Դիկվա հին մայրաքաղաքների փոխարեն։ 1960-ական թվականներից սկսած քաղաքը բազմիցս եղել է էթնիկական և կրոնական հողի վրա  տեղի ունեցած բռնությունների ականատես։ 1982 և 2001 թվականներին տարբեր կրոնական խմբերի միջև տեղի են ունեցել զանգվածային բախումներ։
2006 թվականի փետրվարին քաղաքում տեղի է ունեցել մուսուլմանների զանգվածային խռովություններ, որոնք պայմանավորված էին դանիական թերթերից մեկում Մուհամեդ մարգարեի ծաղրանկարների հրապարակմամբ։ Խռովությունները քրիստոնեական թաղամասերում վերածվել են կոտորածների։ Ընդհանրումներից սպանվել է 15 մարդ և 12 եկեղեցական։ 2013 թվականի մայիսի 14-ին Նիգերիայի նախագահ Գուդլակ Ջոնաթանը «Բոկո Հարամ» իսլամիստական խմբավորման գործունեությամբ պայմանավորված` արտակարգ դրություն է մտցրել Մայդուգուրի շրջանում և երկրի հյուսիսում գտնվող մի շարք այլ շրջաններում։ Մոտ մեկ տարի քաղաքում համեմատաբար հանգիստ է եղել, սակայն 2014 թվականի հունիսի 4-ին քաղաքի ծայրամասում` Մայդուգուրի համալսարանի մոտ գտնվող Բարդերի գյուղում «Բոկո Հարամի» զինյալները հարձակում են գործել տեղի բնակիչների վրա՝ սպանելով մոտ 45 մարդու։


== Աշխարհագրություն և կլիմա ==
Քաղաքը գտնվում է երկրի հյուսիս-արևելքում, Նգադ գետի ափին, Չադ լճից մոտ 100 կիլոմետր հարավ-արևմուտք։ Քաղաքում գործում է համալսարան և քաղաքային թանգարան։ 1964 թվականից Մայդուգուրում մեծ ջանքերով կառուցվել է երկաթգիծը, որը քաղաքը կապում է Գվինեական ծոցի ափի հետ (մինչև Պորտ Հարկորտ)։ Քաղաքում կա միջազգային օդանավակայան։
Մայդուգուրիի կլիման տաք կիսաչորային է։ Ամենաբարձր ջերմաստիճանը (47 °C) գրանցվել է 1983 թվականի մայիսի 28-ին, իսկ ամենացածրը` (5 °C), 1979 թվականի դեկտեմբերի 26-ին։


== Բնակչություն ==
2009 թվականի տվյալներով բնակչությունը կազմել է 1 197 497 մարդ։ Բնակչության մեծամասնությունը հաուսաներն են, Մայդուգուրիում ապրում են նաև կանուրիներ և բագգարաներ։ Համալսարանում դասավանդման լեզուն անգլերենն է։ Գերակշիռ մասն են կազմում իսլամի հետևորդները կան նաև քրիստոնյա փոքրամասնություններ։ Մայդուգուրի քաղաքը Հյուսիսային Նիգերիայի ավանդական առևտրային կենտրոնն է։ Մայդուգուրիի կենսամակարդակն ավելի բարձր է, քան Նիգերիայում կյանքի միջին մակարդակը։


== Ծանոթագրություններ ==
Ցասում (ֆիլմ, 2004)

Անվան այլ կիրառումների համար տե՛ս՝ Ցասում (այլ կիրառումներ)«Ցասում» (անգլ.՝ Man on Fire), 2004 թվականի ֆիլմ, ռեժիսոր՝ Թոնի Սքոթ, քրեական դրամայի ժանրի ֆիլմ, թրիլլեր՝ Ա. Ջ. Քվինելլի համանուն վեպի հիման վրա։ Սա գրքի երկրորդ էկրանավորումն է, առաջինը նկարահանվել է 1987 թվականին։


== Սյուժե ==
Ֆիլմի գործողությունները տեղի են ունենում Մեքսիկայում, 2003 թվականին։ Խոշոր գործարար Սամուել Ռամոսը անհանգստացած է իր 9-ամյա դստեր՝ Պիտայի համար, ում պաշտպանելու նպատակով նա, որպես թիկնապահ, վարձում է ԿՀՎ-ի հատուկ ծառայության նախկին մարտիկ Ջոն Քրիզին։ Ջոնը սկսում է աշխատել, թեպետ գտնվում էր ծանր էմոցիոնալ ճգնաժամի մեջ և մտածում էր ինքնասպանության մասին։ Աղջկա հետ ծանոթությունը, որը վերածվում է ջերմ ընկերության, նրա մեջ կրկին հետաքրքրություն է արթնացնում կյանքի հանդեպ։
Երաժշտության դասից հետո Պիտային առևանգելու նպատակով կազմակերպված ավազակային հարձակում է տեղի ունենում։ Ջոնը պայքարում է հանցագործների դեմ, վիրավորում է նրանցից չորսին, ինքն էլ է վիրավորվում, սակայն հանցագործները կարողանում են աղջկան տանել իրենց հետ։ Ծնողներին դիմում են՝ 10 մլն $-ի փրկագին պահանջելով։ Սակայն փրկագինը հանձնելիս ինչ-որ բան այնպես չի լինում, փոխհրաձգություն է տեղի ունենում և գործարքը խափանվում է։ Առևանգիչը Պիտայի ծնողներին հայտնում է, որ աղջկան սպանել են։ Իր ընկերոջ՝ Փոլ Ռեյբորնի օգնությամբ նախկին թիկնապահը, դեռևս լիարժեք չապաքինված, փախչում է հոսպիտալից։ Ջոնը Պիտայի մորը՝ Լիզա Ռամոսին, երդվում է, որ վրեժխնդիր կլինի և կսպանի բոլոր նրանց, ովքեր մասնակից են եղել առևանգմանը։
Ջոնը սկզբում «դուրս է գալիս» առևանգումն իրականացնողների վրա։ Խոշտանգումների արդյունքում իրականացնողը խոստովանում է, թե ով է եղել կազմակերպիչը։ Շղթայաբար առաջ գնալով՝ Ջոնը բացահայտում է, որ առևանգումը կազմակերպել է ոչ այլ ոք, քան աղջկա հայրը։ 10 մլն $-ի փրկագինը չի հասել նրան, բայց Սամուելը մտադիր է գլուխ բերել այդ շահադիտական խարդախ գործը, ինչի արդյունքում նրան պետք է բաժին հասներ գումարի կեսը։ Գումարի փոխանցման ժամանակ սպանվել էր առևանգիչներից մեկի ազգականը և պլանները խափանվել էին։ Ջոնը խորհուրդ է տալիս Սամուելին ինքնասպան լինել. վերջինս այդպես էլ անում է։
Վրեժխնդրության իր պլանը հասցնելով ավարտին՝ Ջոնը «դուրս է գալիս» եղբայրներ Դանիել և Աուէրելիո Սանչեսների՝ առևանգման օպերացիայի անուղղակի կազմակերպիչներից երկուսի վրա։ Ջոնը սկզբում բացահայտում է Աուէրելիոյին, ապա՝ այստեղից նաև Դանիելին, ով հայտնում է, որ աղջիկն իրականում ողջ է։ Նա պատրաստ է աղջկան փոխանակել Ջոնի և նրա եղբոր հետ։ Ծանր վիրավոր Ջոնը վերջին ուժերը լարելու գնով իրականացնում է այդ փոխանակումը, և Պիտային վերադարձնում է մորը։ Այնուհետև հանձնվում է հանցագործներին և մահանում է, քանի դեռ իրեն մեքենայով տեղափոխում էին։
Եզրափակիչ տեսարանը Դանիել Սանչեսի՝ ձերբակալության արդյունքում սպանությունն է՝ Մեխիկոյի ուժային կառույցի ներկայացուցչի՝ Միգել Մանզանոյի կողմից։


== Դերերում ==


== Արձագանքներ ==
Ֆիլմը արժանացել է կինոքննադատների տարբեր արձագանքների։ Rotten Tomatoes-ում միջին վարկանիշը 38 % է կազմում, Metacritic –ում՝ 47 %:


== Ծանոթագրություններ ==


== Արտաքին հղումներ ==
«Ցասում»(անգլ.) ֆիլմը Internet Movie Database կայքում
«Ցասում»(անգլ.) ֆիլմը Rotten Tomatoes կայքում
«Ցասում»(անգլ.) ֆիլմը Box Office Mojo  կայքում
Обзор и критика фильма Archived 2013-03-19 at the Wayback Machine. Роджер Эберт